แฟนผมกินยาคุมมาตลอดหลายปี พอเปลี่ยนยี่ห้อก็กินได้ 18 วัน ก็หยุดกินยาคุมเพราะจะอวก หยุดได้ 3 วันเมนมาเลย มาวันที่ 6 ก.ย. แล้วก็เปลี่ยนเป็นยี่ห้อเดิมและเริ่มแผงใหม่ในช่วงที่มีเมน มีอะไรกันวันที่ 20 ก.ย.หลั่งใน พอครบกำหนดประจำเดือนจะมาประมาณ 4-5 ต.ค.จนวันนี้ 13 ต.ค.แล้วเมนยังไม่มาเลยครับ อยากทราบว่าเปลี่ยนยี่ห้อยาคุมมีผลกับการที่เคลื่อนมั้ยครับ และจะมีโอกาสท้องไหม
สวัสดีค่ะ การใช้ยาคุมแบบชนิดกินเป็นรายเดือนนั้นเป็นการคุมกำเนิดที่มีประสิทธิภาพสูง โดยควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีถ้ากินไปแล้วหยุดระหว่างแผงไปเกิน 3 วันแล้วนั้น อาจจะต้องเริ่มกินใหม่ และกินแผงใหม่ติดต่อกันให้ครบ 7 วันก่อนค่อยมีเพศสัมพันธ์ได้ เลือดที่ออกมาหลังหยุดยาอาจจะใช่หรือไม่ใช่เลือดประจำเดือนจริงจากที่กล่าวมา จึงอาจมีโอกาสตั้งครรภ์ได้ แนะนำการยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป